open-index/open-wikipedia-markdown huggingface dataset:
פאביו יאקובסן

**פאביו יאקובסן** (בהולנדית: **Fabio Jakobsen**; נולד ב-31 באוגוסט 1996) הוא רוכב אופני כביש הולנדי בקבוצת Team Picnic PostNL. יאקובסן הוא אלוף הולנד לשנת 2019. ניצח חמישה קטעים בוואלטה אספניה (2019, 2021) ואת מרוץ הקורנה–בריסל–קורנה ב-2022.
ניצח את אליפות אירופה בשנת 2022 באופני כביש.

## ביוגרפיה
יאקובסן נולד ב-31 באוגוסט 1996 בהוקלום, עיירה בהולנד.

יאקובסן רכב בקבוצת SEG ההולנדית משנת 2015 עד שנת 2017. בשנת 2016 הוא סיים במקום ה-14 באליפות העולם באופני כביש עד גיל 23. ב-2017 הוא ניצח את מרוץ אשבורן–פרנקפורט עד גיל 23, וניצח את אליפות הולנד עד גיל 23 וסיים שישי באליפות אירופה עד גיל 23.

### דקונינק קוויק סטפ (2018–2024)
יאקובסן הצטרף לדקונינק קוויק-סטפ בשנת 2018. הוא ניצח את מרוץ דנילת' נוקר–קורס ואת מרוץ סכלדפרייס, מקדים את פסקל אקרמן ואת כריס לאולס . הוא ניצח את הקטע הראשון בטור של פיורדס ובבינקבנק טור. הוא ניצח שני קטעים ב וניצח את קטגוריית הנקודות במרוץ.

ב-2019, ניצח יאקובסן את הקטע הראשון בוואלטה או אלגארבה. הוא ניצח בפעם השנייה את סכלדפרייס ואת הקטע השלישי ב. יאקובסן ניצח עם קוויק סטפ את מרוץ ההאמר לימבורג. לאחר מכן ניצח את אליפות הולנד לאחר שניצח בספרינט רב משתתפים. יאקובסן ערך את הופעת הבכורה שלו בגרנד טור, כאשר נבחר לוואלטה אספנייה. יאקובסן ניצח את הקטע ה-4 וה-21 במרוץ, בשניהם הקדים את סם בנט בספרינט רב משתתפים.

ב-2020, ניצח את הקטע ה-5 בוולטה אה ולנסיה ולאחר מכן את הקטע הראשון בוולטה או אלגארבה.

יאקובסן נפצע קשה בראשו בסיום הקטע הראשון ב כאשר נחסם על ידי בן ארצו, דילן חרונבייחן, בספרינט אל קו הסיום ועף מעבר למתרסי המסלול, בעקבות כך הוענק לו הניצחון בקטע על חשבון חרונבייחן שנפסל. הוא אושפז בבית חולים בסוסנוביץ כשהוא מורדם ומונשם ונמצא במצב קשה ובקומה, אך בהמשך התייצב מצבו והוא נותח בפנים, כשהפגיעה המרכזית בגופו הייתה פגיעה בגולגולת. יאקובסן נזקק ל-130 תפרים, איבד את כל שיניו מלבד אחת, מיתרי הקול שלו הפכו משותקים והחך שלו נשברה.

לאחר תהליך שיקום ארוך, הוא חזר להתחרות כשמונה חודשים לאחר מכן ב. יאקובסן שימש בעיקר כפועל במרוציו הראשונים מאז החזרה. הניצחון הראשון שלו מאז התאונה הגיע בטור דה ואלוני, יותר מ-11 חודשים מאז התאונה, כשניצח את הקטע ה-2 וה-5 שהסתיימו בספרינט המוני.
באוגוסט 2022, ניצח יאקובסן במיאוץ הסיום, אליפות אירופה באופני כביש שנערכה במינכן, גרמניה.

## קישורים חיצוניים

## הערות שוליים

קטגוריה:רוכבי אופניים הולנדים
קטגוריה:הולנדים שנולדו ב-1996
חץ ברבנט

**חץ ברבנט** (בהולנדית: **Brabantse Pijl**) הוא מרוץ אופני כביש חד-יומי שמתקיים בבלגיה מאז 1961 במחוז פלמיש ברבנט. המרוץ הוא בדרג 1.Pro בסבב ה-UCI ProSeries.
## היסטוריה
המרוץ נוצר בשנת 1961 ואז נוצח על ידי פינו קראמי המקומי. המנצח הראשון במרוץ שהוא לא בלגי הגיע שלוש שנים אחרי, ארנלדו פיאמבנצ'ו מאיטליה. שיאן הניצחונות במרוץ הוא אדוויג ואן הוידונק, שניצח ארבע פעמים (1987, 1991, 1993, 1995). 

ב-2011, המרוץ השתדרג ועלה לדרג ה-1.HC, הדרג השני בחשיבותו למרוצים בעולם, שכיום נקרא UCI Pro Series. עקב העובדה שהמרוץ נערך לצד קלאסיקות ומרוצים חד יומיים אחרים בכירים בהולנד או בבלגיה באפריל, הוא זוכה לפופולריות ולרוב רוכבים בכירים משתמשים במרוץ הזה כהכנה למרוצים הבולטים יותר.

## מנצחים בשנים האחרונות

## מרוץ הנשים
החל משנת 2016 נערך מרוץ מקביל לנשים. אורך המסלול משתנה והוא בדרך כלל בטווח של 145-125 קילומטר. המנצחת הראשונה במרוץ היא הרוכבת ההולנדית, מריאנה ווס. הרוכבת שצברה את מספר הניצחונות הרב ביותר היא הרוכבת האיטלקית, אליסה לונגו בורגיני שניצחה פעמיים: ב-2024 וב-2025.

## קישורים חיצוניים

* 

## הערות שוליים

קטגוריה:בלגיה: מרוצי אופניים
Sober (שיר של דמי לובאטו)

"**Sober**" (בעברית: **פיקחת**) הוא סינגל שהוקלט על ידי הזמרת-יוצרת האמריקאית דמי לובאטו. השיר יצא לאור ב-21 ביוני 2018, על ידי חברת התקליטים איילנד רקורדס והוליווד רקורדס, כסינגל שלא מתוך אלבום.

עם יציאתו נכנס השיר אל המקום ה-47 במצעד הבילבורד הוט 100.

## רקע וכתיבה
השיר נכתב והוקלט במהלך שנת 2018. לובאטו אף חשפה בראיון כיצד פעלה בעת כתיבת השיר, תוך ששיתפה כיצד השיר נכתב ובאיזו צורה הוא נכתב. היא אף אמרה "אני מרגישה שיצרנו מקום בטוח בשביל שהשיר הזה יקרה וייצא לאור".

## הופעות
לובאטו ביצעה לראשונה את השיר במהלך המופע שלה ברוק בריו בליסבון, ב-24 ביוני 2018. היא פרסמה קטעים מההופעה החיה, תוך שפרסמה בטוויטר שלה כי: "הלילה עליתי על הבמה כאדם חדש עם חיים חדשים".

לאחר מכן, ביצעה את השיר במהלך סיבוב ההופעות "Tell Me You Love Me World Tour", שהתקיים בסמוך לצאת אלבום האולפן השישי שלה, Tell Me You Love Me. גרסה בליווי תזמורת של השיר עובדה ונעשתה על ידי המלחין אלפרדו סיריקה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:סינגלים בהוצאת איילנד רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת סייפהאוס רקורדס
קלייר-הופ אשיטי

**קלייר-הופ נאא ק. אשיטי** (באנגלית: **Clare-Hope Naa K. Ashitey**; נולדה ב-12 בפברואר 1987) היא שחקנית אנגלייה.

## ביוגרפיה
אשיטי נולדה ברובע אנפילד לטינה ופול, שניהם ילידי גאנה. יש לה אחות ואח מבוגרים ממנה. היא למדה בבית ספר יסודי בברימסדאון, ואחר כך התחנכה בבית הספר The Latymer באדמונטון שבצפון לונדון. במקביל למדה משחק בבית הספר המרכזי לאומנויות הבמה (Centre Stage School of Performing Arts) בסאותגייט שבלונדון. ב-2009 סיימה לימודי אנתרופולוגיה בבית הספר ללימודי המזרח ואפריקה (School of Oriental and African Studies).

ב-2006, בין סיום בית הספר והלימודים באוניברסיטה, עשתה הפסקה כדי להופיע בסרט הקולנוע "הילדים של מחר". ב-2018 כיכבה אשיטי בסדרת הדרמה המקורית של נטפליקס "שבע שניות".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אנגלים ממוצא גנאי
קטגוריה:אנגליות שנולדו ב-1987
The Platinum Collection (אלבום של אלישה קיז)

**The Platinum Collection** הוא מארז תקליטורים הראשון של הזמרת-יוצרת האמריקאית אלישה קיז. מארז התקליטורים יצא לאור ב-4 במאי 2010, על ידי חברות תקליטים ג'ייב רקורדס וג'יי רקורדס.

עם יציאתו נכנס האלבום אל המקום ה-20 במצעד האלבומים הבריטי.

## רקע והצלחה
מארז התקליטורים מכיל בתוכו את אלבום הבכורה של קיז *[[Songs in A Minor]]*, שיצא בשנת 2001, את אלבום האולפן השני שלה *[[The Diary of Alicia Keys]]*, שיצא בשנת 2003, ואת אלבום האולפן השלישי שלה *[[As I Am]]*, שיצא בשנת 2007.

איגוד תעשיית ההקלטות הבריטי העניק למארז התקליטורים את תואר הכסף על מכירות של למעלה מ-60,000 עותקים במדינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלישה קיז
קטגוריה:אלבומי אוסף באנגלית
קטגוריה:אלבומי חברת ג'יי רקורדס
איגוד אוניברסיטאות חבר העמים הבריטי

**איגוד אוניברסיטאות חבר העמים הבריטי** (באנגלית: **The Association of Commonwealth Universities**, בראשי תיבות: **ACU**) היא רשת האוניברסיטאות הבין-לאומית הראשונה והוותיקה בעולם, שהוקמה בשנת 1913 במטרה לקדם ולספק פורום לאוניברסיטאות לשתף מידע, ידע ורעיונות לרווחת יחידים וחברות. ברשת חברים 505 מוסדות מחמישים מדינות מחבר העמים הבריטי. הרשת מנהלת מלגות, מספקת מחקר ומנהיגות אקדמית בנושאים במגזר ומקדמת שיתוף פעולה בין אוניברסיטאות.

התאחדות אוניברסיטאות חבר העמים מנוהלת על ידי מוסדות החברים בה באמצעות מועצה נבחרת. חברי המועצה משמשים גם כנאמני האגודה. מועצת האיגוד מורכבת ממקסימום 23 חברים: 20 חברי מועצה נבחרים, שני חברי מועצה מנהלים וגזבר.

הארגון מקיים שיתוף פעולה בינלאומי עם מוסדות וקרנות ברחבי העולם. חזון הארגון מתואר בתוכנית האסטרטגית - 'הדרך ל־2030' המתאר פתרון אתגרים גלובליים רק באמצעות שיתוף פעולה בינלאומי, ומחויבות קולקטיבית להשגת יעדים לפיתוח בר-קיימא של האו"ם באמצעות השכלה גבוהה.

## היסטוריה
בשנת 1912 קיבלה אוניברסיטת לונדון את היוזמה להרכיב 53 נציגים של אוניברסיטאות בלונדון לקיים קונגרס אוניברסיטאות של האימפריה הבריטית. הם החליטו שהם צריכים "לשכת מידע". ענייניה ינוהלו על ידי ועדה המייצגת אוניברסיטאות בבית ומחוצה לה. בשנת 1913 נפתח המשרד כלשכת האוניברסיטאות של האימפריה הבריטית. הם התאגדו ברישיון מועצת המסחר  בשנת 1919 וקיבלו מענק של 5000 ליש"ט להפעלת משרדים, מתוך הבנה שאוניברסיטאות האימפריה יממנו את תחזוקתה. בשנת 1948 שונה השם לאיגוד האוניברסיטאות של חבר העמים הבריטי, ובשנת 1963 הוא שינה לשמו הנוכחי.

## ראו גם
* אוניברסיטאס 21
* ברית האוניברסיטאות האסיאתיות
* ברית פלוס
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות עולמית
* רשת אוניברסיטאות מטאריקי

## קישורים חיצוניים

*  

## הערות שוליים

קטגוריה:אוניברסיטאות ומכללות
קטגוריה:ארגונים אקדמאיים
אריה טויבר

**אריה טויבר** (כ"א בשבט תרל"א, 12 בפברואר 1871 – כ"ג שבט תרצ"ב, 30 בינואר 1932) היה ביבליוגרף וחוקר הספר העברי.

## ביוגרפיה
נולד בטרנופול, במזרח גליציה. בצעירותו קיבל חינוך תורני. לאחר נישואיו התגורר במשך תקופה בעיירת חותנו זברז'. לאחר מכן עבר ללבוב ומשם לברלין. למד באוניברסיטה בברלין וכן בבית המדרש לרבנים בעיר, שם היה תלמידו של פרופ' משה שטיינשניידר.

בשנת 1914 עלה לארץ ישראל והתיישב בירושלים. בתקופה הראשונה עבד כמורה בבית הספר של "עזרה". כשעברה הספרייה הלאומית בירושלים לרשות ההסתדרות הציונית, בשנת תר"פ (1920), התמנה כספרן במוסד זה, ובו עבד עד מותו. כמו כן היה היה העורך הספרותי של השבועון האורתודוקסי "מחזיקי הדת" שיצא בירושלים, בחמשת הגליונות הראשונים (תרע"ט-תר"פ).

נפטר בתחילת שנת 1932, ונקבר בבית הקברות הר הזיתים בירושלים.

## עבודתו כביבליוגרף

בצעירותו כתב הגהות ומילואים לספר "שם הגדולים" של החיד"א.

ראשית פרסומיו הביבליוגרפיים הייתה במאסף התורני הדביר, שהתחיל להופיע בירושלים בשנת 1919. בשנת 1924 נוסד הרבעון הביבליוגרפי קרית ספר על ידי בית הספרים הלאומי והאוניברסיטאי (הספרייה הלאומית), וטויבר התמנה לאחד מעורכיו. פרסם שורה של מאמרי ביקורת והערות ב"קריית ספר", "הדביר", "מזרח ומערב", ו"ירושלים" (של אברהם משה לונץ). כתב גם כמה מאמרים פובליציסטיים בעיתון דאר היום.

ב"קריית ספר" הוא פרסם את מחקרו החשוב ביותר - המאמר על דפוסי קארעץ (קוריץ), שהיה פרק ממחקר מקיף על דפוסי רוסיה-פולין שתכנן להוציא. במאמר זה הוא הראה לראשונה שאין לקבל תמיד את המידע הכתוב בשערים ובהסכמות לספרים שהודפסו בפולין כאמין, מה הסיבות לזיופים ושינויים, וכיצד ניתן לאמת מידע זה. במאמרו ב"ירושלים" על תולדות הדפוס בארץ ישראל הוכיח כי הדפוס הראשון בארץ ישראל נוסד בצפת בשנת ה'של"ז (1577), ולא ארבע עשרה שנה קודם לכן כפי שהיה מקובל.

לאחר פטירתו הוציאה הוצאת האוניברסיטה העברית בירושלים מבחר של מאמריו ומחקריו בספר "מחקרים ביבליוגרפיים", בעריכת אברהם יערי.

ספרייתו הכילה אלפי ספרים, ביניהם ספרים יקרי מציאות ועותקים יחידים בעולם. בעיקר ריכז ספרים מדפוסי ארצות המזרח ודפוסי רוסיה ופולין. טויבר רכש ארכיון תעודות בכתב יד מעיזבונו של הראשון לציון הרב חיים אברהם גאגין. לאחר מותו נמסר האוסף על ידי בני משפחתו לספריה הלאומית, והוא הבסיס ל**ארכיון חיים אברהם גגין** בספריה.

## ספרו
* אריה טויבר, **מחקרים ביבליוגרפיים** (עם עריכה ומבוא על ידי א. יערי), ירושלים (תרצ"ב)

## קישורים חיצוניים
* 
* 

## הערות שוליים

קטגוריה:ביבליוגרפים עבריים
קטגוריה:יהודים גליציאנים
קטגוריה:אנשי העלייה השנייה
קטגוריה:ספרני הספרייה הלאומית
קטגוריה:יהודים הקבורים בהר הזיתים
קטגוריה:ארץ-ישראלים שנולדו ב-1871
קטגוריה:ארץ-ישראלים שנפטרו ב-1932
מגה-מיX

**מגה-מיX** נכתב גם **מגה מיקס**, **מגה מיקx** או **מגה מיקס – כמו סינדרלה** הוא אלבום מוזיקה המורכב כ-2 מחרוזות של רמיקסים משיריה של שרית חדד מאלבומיה הקודמים.

## רקע וכתיבה
בשנת 1999 שרית חדד פרצה עם האלבום כמו סינדרלה, לאחר ההצלחה הגדולה אבי גואטה החליט לקדם את האלבום ואת הזמרת והוציא את האלבום מגה מיקס, רמיקסים כאלו היו נפוצים באותה תקופה.

אף על פי שהאלבום הוא אלבום רשמי של שרית חדד ונמכר כאלבום, האלבום לא נחשב במניין ספירות האלבומים של שרית חדד.
האלבום יצא במאי 1999.

## רשימת רצועות

## הפקה
* הפקה: אבי גואטה
* הפצה: אבי גואטה בשיתוף הד ארצי
* עיבוד למגה-מיX מס' 1: דורון אלימלך וקובי חמד
* עיבוד למגה-מיx מס' 2: ניר אלוש וחנן דרוב
* עוזר הפקה: ירון אילן.

## קישורים חיצוניים

קטגוריה:אלבומי שרית חדד
קטגוריה:אלבומים בעברית
קטגוריה:אלבומי חברת אבי גואטה הפקות בע"מ
קטגוריה:אלבומי חברת הד ארצי
Anyone (שיר של דמי לובאטו)

"**Anyone**" (בעברית: "**כל אחד**") הוא סינגל שהוקלט על ידי הזמרת-יוצרת האמריקאית דמי לובאטו. השיר יצא לאור ב-26 בינואר 2020, על ידי חברת התקליטים איילנד רקורדס והוליווד רקורדס, כסינגל מתוך האלבום *[[Dancing with the Devil... the Art of Starting Over]]*.

## רקע וכתיבה
לובאטו החלה להקליט את "Anyone", לאחר שהכריזה כי החלה את העובדת על אלבום הבא שלה. לובאטו ציינה ואמרה, "בזמן שהקלטתי אותו, כמעט הקשבתי ושמעתי את המילים האלה כזעקה לעזרה [...] אני אפילו חושבת שהקלטתי את זה במצב נפשי בו הרגשתי כאילו הייתי בסדר, אבל ברור שלא הייתי". כעבור ארבעה ימים לאחר הקלטת הסינגל ב-24 ביולי 2018, הוכרז כי לובאטו סבלה ממנת יתר ואושפזה במשך שבועיים. כאשר הייתה בבית החולים, היא נזכרת במחשבה "אם יש אי פעם רגע שאחזור מזה, אני רוצה לשיר את השיר הזה." לובאטו חשפה לראשונה את שם הסינגל במהלך ריאיון עם שיין לואו בתחנת רדיו "Beats 1" של אפל מיוזיק ב-24 בינואר 2020, הכריזה שתבצע אותו בטקס פרסי גראמי ה-62.

"Anyone" הוא סינגל בסגנון בלדת פסנתר. בריאן רולי מפורבס פתח את מילות השיר על "תחושת הבידוד והייסורים" של הזמרת, כפי שמוצג במקהלה, "מישהו, אנא שלח לי מישהו / לורד (אלוהים), האם יש מישהו? / אני צריך מישהו".

## הופעות
ב-14 בינואר 2020, האקדמיה הלאומית לאמנויות ומדעי ההקלטה הודיעה במדיה החברתית כי לובאטו תופיע בטקס טקס פרסי גראמי ה-62. לובאטו אישרה את החדשות בחשבון האינסטגרם שלה, ואמרה כי "אמרתי לך כבר שבפעם הבאה שתשמעו ממני אני אשיר לכם". פרסומים כמו בילבורד ורולינג סטון העירו שזו תהיה ההופעה החיה הראשונה שלה כבר כמעט שנתיים, בעקבות מנת יתר שלה ביולי 2018. עשרה ימים אחר כך, לובאטו הודיעה במהלך ריאיון עם שיין לואו בתחנת רדיו "Beats 1" של אפל מיוזיק כי היא תבצע את "Anyone". על ההופעה היא אמרה, "אני רק רוצה לעלות לשם ולספר את הסיפור שלי. יש לי שלוש דקות לעשות זאת. אז אני פשוט אעשה את הטוב ביותר שאני יכולה. וזה רק מספר שבריר של הסיפור שלי, אבל זה עדיין קצת, וזה מספיק כדי להציג את העולם איפה הייתי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים על דכדוך
קטגוריה:בלדות משנות ה-2020
קטגוריה:סינגלים בהוצאת איילנד רקורדס
תרופיתקוס ברומטי

**תרופיתקוס ברומטי** (שם מדעי: *Theropithecus brumpti*) הוא מין נכחד של קוף מהמשפחה קופים בעלי זנב דומה לבבון, המשתייך לסוג תרופיתקוס, לצד המין תרופיתקוס אוסוולדי הענקי מהפליסטוקן והבבון הזנוב המודרני. הוא התקיים במהלך תקופת הפליוקן באפריקה שלפני 3.3 עד 2 מיליון שנה. המאובנים שלו התגלו בתצורת שונגורה , על גדת נהר אומו שבאתיופיה. המאובנים כללו בעיקר שברי גולגולת ולסתות והוא הוגדר לראשונה ב-1947.

קוף זה היה גדול בהרבה מקרובו ודמה לבבון, אך היה גדול יותר והזכרים הגדולים הגיעו למשקל 43.8 קילוגרם בממוצע, גדול בהרבה מבבון זנוב מודרני. בדומה לפרימטים רבים הוא היה בעל דו-צורתיות זוויגית והזכרים היו כבדים יותר מהנקבות, ואולי גם צבעוניים מהם. קוף זה כנראה נע על ארבע רגליים עם כפותיו הגדולות. הלסתות הכילו ניבים גדולים ובולטים כמו של מנדריל, שכנראה נועדו לתצוגה ולהרתעת יריבים וטורפים, אך לא לאכילת בשר. הוא ניזון בעיקר מעלים, אך באמצעות שרירי הלסת החזקים היה יכול גם לפצח אגוזים בעלי קליפה קשה.

מין קוף זה חי ליד יערות סמוכים לנהרות. בהתבסס על גודל הזכרים הוא כנראה לא טיפס על עצים וחי על הקרקע בחבורות גדולות.

## קישורים חיצוניים

קטגוריה:גנונים
קטגוריה:מגה-פאונה של הנאוגן באפריקה
קטגוריה:פרימטים שחיו בפליוקן
קטגוריה:מאובני טקסונים שתוארו ב-1947
המשולש ההרמוני של לייבניץ

בקומבינטוריקה ושעשועי מתמטיקה, **המשולש ההרמוני של לייבניץ** הוא סידור משולשי של שברים יסודיים שבו האלכסונים החיצוניים ביותר מורכבים מההופכיים של אינדקסי השורות, בעוד המספר בכל תא פנימי שווה לזה שבתא שמעליו ומשמאלו מינוס זה שמשמאלו. ברישום אלגברי, *L*(*r*, 1) = 1/*r* (כאשר *r* הוא מספר השורה, בעוד *c* הוא מספר העמודה, שלעולם אינו עולה על *r*) ו-(*L*(*r*, *c*) = *L*(*r* - 1, *c* - 1) − *L*(*r*, *c* - 1.

## היסטוריה
המשולש ההרמוני הומצא על ידי גוטפריד וילהלם לייבניץ במסגרת פתרונו לבעיה שהציג בפניו מורו כריסטיאן הויגנס כדי לאתגרו: לסכום את טור ההופכיים של המספרים המשולשיים. לייבניץ מצא במהרה את הפתרון (הטור הזה מהווה טור טלסקופי) ושב אל הויגנס עם הכללה מעניינת: לייבניץ הראה כיצד לסכום את טור ההופכיים של המספרים הארבעוניים, וכן כל טור הופכיים של מספרי הכדורים בערימות המהוות סימלפקסים *n*-ממדיים. כדי לתאר בצורה סכמטית את התבניות שמצא, לייבניץ הציג את המשולש ההרמוני שלו, מעין מניפולציה מעניינת על משולש פסקל.

עד מהרה הזין המשולש ההרמוני את מחקריו של לייבניץ על טורים אינסופיים, והוא היווה מרכיב חשוב במרבית עבודותיו המוקדמות על החשבון הדיפרנציאלי והאינטגרלי.

## המשולש
שמונה השורות הראשונות של המשולש ההרמוני הן:

\begin{array}{cccccccccccccccccc}
& & & & & & & & & 1 & & & & & & & &\\
& & & & & & & & \frac{1}{2} & & \frac{1}{2} & & & & & & &\\
& & & & & & & \frac{1}{3} & & \frac{1}{6} & & \frac{1}{3} & & & & & &\\
& & & & & & \frac{1}{4} & & \frac{1}{12} & & \frac{1}{12} & & \frac{1}{4} & & & & &\\
& & & & & \frac{1}{5} & & \frac{1}{20} & & \frac{1}{30} & & \frac{1}{20} & & \frac{1}{5} & & & &\\
& & & & \frac{1}{6} & & \frac{1}{30} & & \frac{1}{60} & & \frac{1}{60} & & \frac{1}{30} & & \frac{1}{6} & & &\\
& & & \frac{1}{7} & & \frac{1}{42} & & \frac{1}{105} & & \frac{1}{140} & & \frac{1}{105} & & \frac{1}{42} & & \frac{1}{7} & &\\
& & \frac{1}{8} & & \frac{1}{56} & & \frac{1}{168} & & \frac{1}{280} & & \frac{1}{280} & & \frac{1}{168} & & \frac{1}{56} & & \frac{1}{8} &\\
& & & & &\vdots & & & & \vdots & & & & \vdots& & & & \\
\end{array}

## הקשר למשולש פסקל
בעוד שערך כל תא של משולש פסקל הוא סכום של שני המספרים *בשורה שמעליו*, ערך כל תא במשולש לייבניץ הוא סכום שני המספרים *שבשורה שמתחתיו*. למשל, בשורה החמישית, התא (1/30) הוא סכום שני התאים שערכם (1/60) שנמצאים מתחתיו בשורה השישית.

בדיוק כשם שמשולש פסקל ניתן לחישוב בעזרת מקדמים בינומיים, כך גם המשולש של לייבניץ: L(r, c) = \frac{1}{r {r-1 \choose c-1}}. מילולית ניתן לתאר נוסחה זאת כך: "האיברים בכל שורה שווים לאיבר ההתחלתי של השורה חלקי האיבר המתאים במשולש פסקל (בעל אותו אינדקס שורה ועמודה)". למעשה, כל אלכסון במשולש ההרמוני קשור באופן ישיר לאלכסונים במשולש פסקל: האלכסון הראשון במשולש לייבניץ מורכב מההופכיים של המספרים הטבעיים, השני ממחצית ההופכיים של המספרים המשולשיים, השלישי מ-1/3 ההופכיים של המספרים הארבעוניים וכן הלאה.

## ראו גם
* משולש פסקל

## קישורים חיצוניים
* 

קטגוריה:קומבינטוריקה
קטגוריה:שעשועי מתמטיקה
שרית חדד בקיסריה, מרוץ החיים 2009

**שרית חדד בקיסריה, מרוץ החיים 2009** הוא אלבומה התשעה-עשר של שרית חדד. אלבום זה הוא מתוך הופעה חיה בקיסריה, זהו אלבום הופעה השני של שרית חדד והראשון מקיסריה.

## רקע וכתיבה
לאחר שהופיעה בקיסריה 6 פעמים ברצף, בשנת 2009 הופיעה שרית חדד שוב פעם בקיסריה והחליטו שרית חדד ואבי גואטה להוציא את ההופעה לא רק על גבי DVD, אלא גם לראשונה על גבי דיסק כפול.

אף על פי שזה אלבום הופעה, זה נחשב כאלבום אולפן.

באלבום יש ביצועים שנכנסו לראשונה לאלבום פיזי. האלבום וה-DVD יצאו ב-2010.

## רשימת רצועות
**שרית חדד בקיסריה, מרוץ החיים 2009 - תקליטור 1**

**שרית חדד בקיסריה, מרוץ החיים 2009 - תקליטור 2**

## קישורים חיצוניים

קטגוריה:אלבומי 2010
קטגוריה:אלבומי הופעה מ-2010
קטגוריה:אלבומי שרית חדד
קטגוריה:אלבומים בעברית
קטגוריה:אלבומי הופעה בעברית
קטגוריה:אלבומי חברת אבי גואטה הפקות בע"מ
קטגוריה:אלבומי חברת NMC יונייטד אנטרטיינמנט
פייטרו בוסלי

**פייטרו בוסלי** (באיטלקית: **Pietro Boselli**; נולד ב-3 בדצמבר 1988) הוא דוגמן איטלקי.

## ביוגרפיה
בוסלי נולד בוונטו והחל לדגמן בגיל 6 ל-"Armani Junior", קו בגדי תינוקות וילדים של ארמני.

הוא למד הנדסת מכונות ביוניברסיטי קולג' לונדון, לאחר מכן המשיך בלימודיו לתארים מתקדמים ולימד באוניברסיטה סטודנטים לתואר ראשון.

ב-2014 אחד הסטודנטים שנתקל בו באוניברסיטה פרסם את תמונותיו בפייסבוק, לאחר שזכה לפרסום נרחב ברשת, הוא חתם על חוזה עם סוכנות הדוגמנות הבריטית "Models 1".

הוא הופיע בין היתר במגזין הגברים GQ ועל שער המגזין הבריטי "Attitude".

הוא גם לקח חלק בקמפיינים של אברקרומבי אנד פיץ' וחברת הכושר "Equinox Fitness".

ב-2016 חתם על חוזה עם חברת ארמני.

ב-2017 עורר סערה כאשר בעת שהיה בחופשה בפיליפינים, העלה סרטון לרשת בו הוא משתמש באדם מקומי כמשקולת אנושית, דבר הנתפס כגזעני, כאשר האדם הלבן והחזק מתייחס לאסייתים מקומיים כאל חפצו, ב-2019 עורר מחלקות נוספת שהצהיר בסרטון שהוא מוכן להתנשק עם מי שייתן לו 20 דולר.

לעמוד האינסטגרם שלו יש למעלה מ-2.7 מיליון עוקבים.

## קישורים חיצוניים

* 

* 
* 

## הערות שוליים

קטגוריה:דוגמנים איטלקים
קטגוריה:מהנדסים איטלקים
קטגוריה:בוגרי יוניברסיטי קולג' לונדון
קטגוריה:איטלקים שנולדו ב-1988
טוניה

**טוניה** (בהולנדית: **Tonia**; נולדה ב-25 ביולי 1947) היא זמרת בלגית.

## ביוגרפיה
טוניה נולדה בעיר אנדרלכט בבלגיה בשם ארלט אנטואן דומיניקוס, היא הופיעה על הבמה לראשונה בגיל 12.

הסינגל הראשון שלה "Mon p'tit copain de vacances" יצא ב-1963, לאחר מכן הוציאה מספר סינגלים נוספים.

ב-1965 הופיעה בפסטיבל המוזיקה "Songfestival von Knokke", פסטיבל שהיה נערך מדי שנה בקזינו בבלגיה.

תקופה מסוימת היא הקליטה באופן קבוע גרסאות צרפתיות והולנדיות לשירים גרמנים.

ב-1966 נבחרה לייצג את בלגיה באירוויזיון 1966, נערך עבורה גמר לאומי פרטי בו הוצגו ארבעה שירים המיועדים להופעה בתחרות, השיר שנבחר הוא "Un peu de poivre, un peu de sel", באירוויזיון שנערך באותה שנה בלוקסמבורג הייתה במקום הרביעי, הישגיה היווה את המיקום הגבוה ביותר של בלגיה בתחרות עד שהגיעה המדינה למקום השני ב-1978.

ב-1968 ניסתה לייצג את בלגיה פעם נוספת באירוויזיון, אך לא הייתה בשני המקומות הראשונים בגמר הלאומי.

ב-1973 ניסתה לייצג את גרמניה באירוויזיון, והופיעה עם שני שירים בתחרות הגרמנית אך הפסידה לגיטה הנינג.

לאחר מכן התמקדה יותר בתעשיית המוזיקה הגרמנית מאשר הבלגית, ב-1981 יצא אלבומה הראשון "This Is My Day" וב-1990 יצא אלבומה השני.

כשחקנית היא הופיעה במספר סרטים לטלוויזיה.

הייתה נשואה פעמיים.

## קישורים חיצוניים

קטגוריה:זמרות בלגיות
קטגוריה:נציגי בלגיה באירוויזיון
קטגוריה:משתתפי אירוויזיון 1966
קטגוריה:זמרות פופ בלגיות
קטגוריה:זמרים בלגים
קטגוריה:ילידות 1947
קטגוריה:בלגים שנולדו ב-1947
אוסף יהודה

ממוזער|
**אוסף יהודה** הוא אוסף כתבי יד עתיקים וספרים נדירים אשר השתייך לאברהם שלום יהודה ונמצא כיום בספריה הלאומית.

## תכולת האוסף
האוסף מכיל 1400 כתבי יד, ביניהם 1186 בכתב ערבי, 363 כתבי יד בפרסית, 264 כתבי יד בטורקית עות'מאנית, 240 כתבי יד בעברית ו-5 בלטינית. באוסף גם כתבי יד בספרדית ובמספר שפות מדרום מזרח אסיה. 

החיבורים עוסקים במדעי האסלאם השונים, מחקרי שפה וספרות, אומנות, רפואה ומתמטיקה. הוא כולל גם מספר עותקים מעוטרים של סידורים. כתבי היד באוסף מתוארכים בין המאה התשיעית לספירה (המאה השלישית לספירה ההיג'רית) ועד למאה התשע-עשרה (המאה השלוש-עשרה לספירה ההיג'רית).

האוסף מכיל גם מספר ספרים נדירים מהמהדורות הראשונות שהודפסו בין השנים 1445–1500.

הפריטים הלא-אסלאמיים החשובים ביותר באוסף, הם כתביו של אייזיק ניוטון מארכיונו הפרטי. כתבים אלה שייכים למקבץ כתביו התאולוגים, אשר מגיעים ל 7500 דפים. יהודה רכש כתבים אלה במכירה פומבית בבית המכירות סותבי'ס בשנת 1936.

אוסף חשוב נוסף מכיל 1100 מסמכים ממסעות נפוליון במצרים.

באוסף יהודה נמצא גם אוספו הפרטי של יהודה הכולל את מכתביו, כתבי יד וספרים נדירים, עבודות מחקר, הגהותיו ויומנו האישי. אוספו של אברהם שלום יהודה הוא מהיקרים והחשובים בעזבונות שקבלה לידיה הספרייה הלאומית.
## המאבק על האוסף

בשנת 1949 החלו בני הזוג אתל ואברהם שלום יהודה לתכנן מעבר לישראל ובחינת הקמת מרכז מחקר מוסלמי- יהודי בירושלים, אשר יתבסס על אוסף על אוספו האישי. בשנת 1951 רמז יהודה על כוונתו להעביר את האוסף שברשותו ל"בית הספרים הלאומי והאוניברסיטאי".בתאריך 9.8.1951 כתב יהודה במכתב למנהל בית הספרים הלאומי, דר' קורט ורמן, שהאוסף שלו ארוז במחסן שקרוב לביתו בעיר ניו-הייבן ומוכן לשילוח לירושלים.

בשל פטירתו הפתאומית של יהודה, החלה בשנת 1953 רעייתו אתל לטפל בקיטלוג הפריטים ושילוחם לירושלים. בסעודה חגיגית שנערכה לכבודה על ידי בכירים באוניברסיטה העברית, בנוכחות נשיא המדינה דאז יצחק בן-צבי, הצהירה פומבית על העברת אוספו של יהודה לבית הספרים הלאומי בירושלים. בשנת 1955 נפטרה אתל מבלי שהשלימה את תהליך הקיטלוג שבו החלה, וללא צוואה מפורשת בה היא מורה להעביר את אוספו של בעלה המנוח לבית הספרים הלאומי. 

כך החל מאבק משפטי ארוך בבית המשפט בקונטיקט ארצות הברית בין האוניברסיטה העברית לבין מבצע צוואתם של יהודה ואתל, אחיינו של יהודה. בסופו של המשפט בשנת 1966 פסק בית המשפט העליון לטובת האוניברסיטה העברית אשר קיבלה בשנת 1967 את האוסף לרשותה.

## קישורים חיצוניים

* 

## הערות שוליים

קטגוריה:הספרייה הלאומית
סמנה זניט

**סמנה זניט** (ברוסית: **ФК «Смена-Зенит»** או **"ДЮСШ "Смена-Зенит""**) היה מועדון כדורגל רוסי מהעיר סנקט פטרסבורג, שנוסד בשנת 2008, אך פורק אחרי עונה אחת והתמודד בליגה השנייה ברוסיה כמועדון מילואים של מועדון הכדורגל זניט. לאחר עונת 2009, זניט החליטה לפרק את המועדון ובהמשך הקימה את זניט-2 סנקט פטרבורג כמועדון מילואים אחר.

## ראו גם
*אקדמיית זניט סנקט פטרבורג
## הערות שוליים

קטגוריה:זניט סנקט פטרבורג (כדורגל)
קטגוריה:סנקט פטרבורג: מועדוני כדורגל לשעבר
קטגוריה:קבוצות כדורגל שהוקמו ב-2008
Changes (אלבום של ג'סטין ביבר)

***Changes*** (בעברית: "**שינויים**") הוא אלבום האולפן החמישי של הזמר-יוצר הקנדי ג'סטין ביבר. האלבום יצא לאור ב-14 בפברואר 2020, על ידי חברת התקליטים דאף ג'אם.

## רקע והכרזה
ב-27 באוקטובר 2019, הודיע ביבר שהוא יוציא את אלבום האולפן הקרוב שלו לפני חג המולד אם פוסט האינסטגרם שלו יגיע ל-20 מיליון לייקים. עם זאת, הפוסט נמחק ומאז נדחתה ההוצאה. במקום זאת, הכריז על הסינגל הראשי מתוך האלבום, "Yummy" והעלה טריילר לאלבום לערוץ היוטיוב שלו. השיר יצא ב-3 בינואר 2020, והגיע לשיאו בעשרת המובילים במצעדים במדינות רבות.

כותרת האלבום יחד עם עטיפתו נחשפה ב-28 בינואר 2020, עם צאת הסינגל השיווקי מתוך האלבום, "Get Me" בשיתוף הזמרת האמריקאית קלאני.

## סינגלים
* "Yummy" - יצא לאור ב-3 בינואר 2020, כסינגל הראשון מתוך האלבום. עם יציאתו, נכנס אל המקום השני במצעד בילבורד הוט 100, למקום הראשון במצעד של איגוד תעשיית ההקלטות הניו זילנדי, ולמקום ה-8 במצעד השבועי של מדיה פורסט.
* "Intentions" - יצא לאור ב-7 בפברואר 2020, כסינגל השני מתוך האלבום. עם יציאתו, נכנס אל המקום ה-36 במצעד 40 שירי המיינסטרים של בילבורד.
*"Forever" - יצא לאור ב-14 בפברואר 2020, כסינגל השלישי מתוך האלבום. עם יציאתו, נכנס אל המקום ה-29 במצעד הסינגלים הבריטי.

### סינגלים שיווקים
* "Get Me" - יצא לאור ב-28 בינואר 2020 כסינגל שיווקי לאלבום. עם יציאתו, נכנס אל המקום ה-93 במצעד בילבורד הוט 100, ולמקום הרביעי במצעד של איגוד תעשיית ההקלטות הניו זילנדי.

## ביקורת
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.

## רשימת רצועות

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:אלבומי ג'סטין ביבר
קטגוריה:אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי טייני
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי כסף בממלכה המאוחדת
קטגוריה:אלבומי פלטינה בארצות הברית
קטגוריה:אלבומי חברת דאף ג'אם
האוסף (אלבום של שרית חדד)

**האוסף** הוא אלבום אוסף של הזמרת-יוצרת הישראלית שרית חדד, הכולל 17 שירים מאלבומים אחרים. אלבום האוסף יצא לאור ב-2008 על ידי חברת התקליטים דריה תקשורת.

## רקע
באותה שנה שרית הוציאה 2 אלבומים אוסף "האוסף הקצבי" ו"האוסף השקט" לאחר כמה חודשים הוחלט להוציא אלבום אוסף נוסף כמין פרויקט להילחם בתופעת הדיסקים המזויפים והופץ על ידי חברת דריה תקשורת בעיקר בתחנות דלק וקיוסקים במחיר מוזל. רוב השירים מופיעים באלבומים האוסף הקצבי והאוסף השקט.

## רשימת רצועות

## הערות שוליים

## קישורים חיצוניים

קטגוריה:אלבומי שרית חדד
קטגוריה:אלבומים בעברית
קטגוריה:אלבומי חברת אבי גואטה הפקות בע"מ
וושון לנארד

**וושון קלאן לנארד** (באנגלית: **Voshon Kelan Lenard**; נולד ב-14 במאי 1973) הוא כדורסלן עבר אמריקאי, אשר שיחק בליגת ה-NBA בין השנים 1995–2006. ממוצעיו הכוללים לאורך 11 עונותיו ב-NBA הם 11.9 נקודות, 2.8 ריבאונדים ו-2.1 אסיסטים למשחק.

## קריירת תיכונים ומכללות
לנארד נולד וגדל בדטרויט שבמישיגן, ובילדותו התחבר עם שכנו, כוכב ה-NBA לעתיד כריס ובר. בין השנים 1987–1991 למד ב"תיכון סאות'וסטרן" המקומי, ושיחק בקבוצת הכדורסל שלו לצידם של ג'יילן רוז והווארד אייזלי.

בין השנים 1991–1995 למד באוניברסיטת מינסוטה, ושיתף פעולה בקבוצת הכדורסל שלה עם הרכז אריאל מקדונלד. בכל אחת מ-4 עונותיו בקבוצת האוניברסיטה היה הקלעי המוביל שלה, ולאורך התקופה קלע 16.6 נקודות בממוצע למשחק. בסיום עונתו השלישית העמיד את עצמו לבחירה בדראפט ה-NBA 1994, ונבחר בבחירה ה-46 על ידי מילווקי באקס, אך בחר לחזור לעונתו הרביעית באוניברסיטת מינסוטה. בעת סיום לימודיו בשנת 1995 היה הקלעי המוביל בתולדות קבוצת האוניברסיטה, עם 2,103 נקודות.

## קריירה מקצועית
בקיץ 1995 הצטרך לקבוצת "אוקלהומה סיטי קאלברי" מליגת ה-CBA, וב-18 משחקיו בקבוצה הוביל את כל שחקני הליגה עם ממוצע של 30.1 נקודות למשחק.

בדצמבר 1995 חתם על חוזה במיאמי היט מליגת ה-NBA. במהלך עונת  הפך לשחקן חמישייה קבוע במיאמי, וסייע לקבוצה לרשום את מאזן הניצחונות הטוב בתולדותיה (61–21), עם ממוצע של 12.3 נקודות למשחק. במשחק הראשון של פלייאוף 1997 קלע לנארד 24 נקודות מול אורלנדו מג'יק, ולאורך הפלייאוף פתח בכל 17 משחקי קבוצתו והיה הקלעי השלישי שלה (אחרי טים הארדוויי ואלונזו מורנינג), עם 11.4 נקודות למשחק. בסדרת גמר האזור המזרחי, אליו העפילה לראשונה בתולדותיה, הפסידה מיאמי מול שיקגו בולס בתוצאה 1–4. בשלוש העונות הבאות המשיך לנארד להציג יכולת סולידית במיאמי, עם 11.9 נקודות בממוצע למשחק.

לקראת עונת  הועבר יחד עם מארק סטריקלנד בטרייד לדנוור נאגטס, בתמורה לכריס גאטלינג. בשתי עונותיו בדנוור קלע ממוצע של 12.3 נקודות למשחק, לרוב כשחקן חמישייה.

בקיץ 2002 חתם על חוזה בטורונטו ראפטורס, ובעונתו היחידה בקבוצה קלע שיא קריירה של 14.3 נקודות בממוצע למשחק.

בספטמבר 2003 חזר לשחק בדנוור, כאשר חתם בקבוצה על חוזה ל-3 עונות. בסוף-שבוע האולסטאר 2004 זכה לנארד בתחרות השלשות, לאחר שגבר בסיבוב הגמר על פג'ה סטויאקוביץ' וקייל קורבר. באותה עונה העפילה דנוור לשלב הפלייאוף לראשונה מזה 9 שנים, הודות ליכולת מצוינת של הרוקי כרמלו אנתוני. בסיבוב הפלייאוף הראשון הוביל לנארד את קלעי הנאגטס, עם ממוצע של 17.0 נקודות למשחק, אך קבוצתו הפסידה מול מינסוטה טימברוולבס בתוצאה 1–4. במשחק הראשון של עונת  נפצע בגיד האכילס, ונאלץ להחמיץ את כל המשך העונה, למעט שני משחקים.

בפברואר 2006 נשלח לפורטלנד טרייל בלייזרס במסגרת טרייד בין 4 קבוצות, בו רובן פטרסון ורג'י אוונס הועברו לדנוור, ויטלי פוטפנקו וסרגיי מוניה הועברו לסקרמנטו קינגס, ובראיון ראסל וארל ווטסון הועברו לסיאטל סופרסוניקס. ב-14 משחקיו בפורטלנד קלע 6.6 נקודות למשחק, ובסיום עונת  פרש ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מינסוטה
קטגוריה:בחירות דראפט של מילווקי באקס
קטגוריה:כדורסלני מיאמי היט
קטגוריה:כדורסלני דנוור נאגטס
קטגוריה:כדורסלני טורונטו ראפטורס
קטגוריה:כדורסלני פורטלנד טרייל בלייזרס
קטגוריה:זוכי תחרות השלשות של ה-NBA
קטגוריה:דטרויט: כדורסלנים
קטגוריה:אמריקאים שנולדו ב-1973
נתנאל בנישו

**נתנאל בנישו** (נולד ב-1970) הוא שופט ישראלי המכהן כשופט בבית המשפט המחוזי בחיפה. בעבר כיהן כנשיא בית המשפט הצבאי בדרגת תת-אלוף.

## ביוגרפיה
בנישו נולד בצרפת בשנת 1970 ועלה לישראל בגיל 15, בשנת 1985. בשנת 1987 סיים את לימודיו בישיבה התיכונית "בית יהודה" בכפר מימון, והחל ללמוד בישיבת בית אל.

בשנת 1992 סיים לימודי משפטים באוניברסיטת בר-אילן במסגרת העתודה האקדמית. בשנת 1994 הוסמך כעורך דין לאחר תקופת התמחות בפרקליטות הצבאית. בנישו כיהן במספר תפקידים בפרקליטות הצבאית ובשנת 1998 נבחר לכהונת שופט בית משפט צבאי של ערכאה ראשונה, ומונה לנשיא תורן של בית המשפט הצבאי בחברון. בשנת 2000 סיים בהצטיינות יתרה תואר שני במשפטים בבר-אילן. בשנת 2001 מונה לסגן נשיא בית המשפט הצבאי בבית אל. במאי 2005 מונה למשנה לנשיא בית המשפט הצבאי לערעורים באזור יהודה ושומרון. בינואר 2013 החל לכהן כנשיא בית המשפט הצבאי לערעורים באזור יהודה ושומרון, וב-2022 הועלה לדרגת תת-אלוף. בספטמבר 2023 השתחרר מצה"ל.

באפריל 2024 מונה לכהן בבית המשפט המחוזי בחיפה.

בין השנים 2009-2019 שימש כמרצה מן החוץ במכללת שערי משפט.

### מפסיקותיו
* ב-7 באוקטובר 2019 פסק לטובת ערעור הפרקליטות כי המחבל שניסה לרצוח את נירית זמורה אך סכינו נשברה, יואשם בניסיון לרצח ועונשו יוחמר, עקב המחשבות הלאומניות שגרמו למעשה זה. ב-26 בפברואר 2020 גזר על המחבל 18 שנות מאסר.
* ב-5 בינואר 2020 פסק להחמיר את עונשו של המחבל שרצח את סמ"ר ינאי ויסמן, על אף היותו קטין.
*ב-13 בספטמבר 2021 זיכה את המחבל שהואשם ברצח בן יוסף לבנת, וביקר בחריפות את מחדליה של התביעה הצבאית בחקירת הרצח: "חקירת מותו של בן יוסף לבנת בוצעה באופן רשלני ובלתי מקצועי, שאינו עולה בקנה אחד עם הסטנדרט המינימלי המצופה מרשויות החקירה". לדבריו, "מחדליהן המהותיים של רשויות החקירה מנעו מבית המשפט להגיע לחקר האמת ולעשות דין צדק".

## ממאמריו
* על המשפט הפלילי באיו"ש: אשנב ומגמות
* ראיות חסויות וסנגורים מיוחדים בהליכי מעצר מנהלי בבהמ"ש הצבאיים באיו"ש
* בין קורבנות פשע לקורבנות טרור: זכויות קורבנות בבתי המשפט הצבאיים בגדה המערבית

## הערות שוליים

קטגוריה:תתי-אלופים בצה"ל
קטגוריה:ישראלים ילידי צרפת
קטגוריה:בוגרי אוניברסיטת בר-אילן: משפטים
קטגוריה:בוגרי העתודה האקדמית
קטגוריה:בוגרי ישיבת בני עקיבא בית יהודה כפר מימון
קטגוריה:בוגרי ישיבת בית אל
קטגוריה:ישראלים שנולדו ב-1970
You Don't Know Me (שיר של ג'קס ג'ונס)

"**You Don't Know Me**" (בעברית: "**אתה לא מכיר אותי**") הוא שיר של הדי ג'יי ומפיק התקליטים האנגלי ג'קס ג'ונס בהשתתפות הזמרת הבריטית ריי. השיר מסמפל את קו הבס של הלהיט של .A.N.D.Y. vs. Booka Shade משנת 2005 "Body Language", והוא יצא להורדה דיגיטלית בהממלכה המאוחדת ב־9 בדצמבר 2016, באמצעות חברת פולידור רקורדס בבריטניה. השיר הגיע בשיאו למקום השלישי במצעד הסינגלים הבריטי.

סרטון עם מילות השיר ושמע יצא לראשונה ליוטיוב ב־8 בדצמבר 2016, בחשבון ה־YouTube הרשמי של ג'קס ג'ונס. גרסה חיה של השיר הועלתה אף היא, שבה הופעת קמע של הראפר הבריטי סטורמזי (Stormzy). ביוטיוב צבר השיר למעלה מ-200 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'קס ג'ונס
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי ריי
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירים עם נושאים פמיניסטיים
קטגוריה:שירי דאנס-פופ
קטגוריה:שירי מוזיקת האוס
קטגוריה:שירי יהלום בצרפת
קטגוריה:סינגלים בהוצאת פולידור רקורדס
טארגט

**תאגיד טארגט** (באנגלית: **Target Corporation**) הוא תאגיד חנויות כלבו אמריקאי. זוהי החברה הקמעונאית השמינית בגודלה בארצות הברית, והיא מהווה מרכיב במדד S&P 500.
נכון לפברואר 2025, טארגט מפעילה 1,978 חנויות ברחבי ארצות הברית.

החברה הוקמה על ידי , נקראה במקור בשם **Goodfellow Dry Goods** ביוני 1902, לפני ששמה שונה ל-**Dayton's Dry Goods** בשנת 1903, ואחר כך **לחברת דייטון** בשנת 1910. חנות טארגט הראשונה נפתחה ב, מינסוטה בשנת 1962. חברת האם קיבלה את שמה **חברת דייטון** בשנת 1967. התאגיד הפך **לתאגיד דייטון-הדסון** לאחר שהתמזג עם חברת JL הדסון בשנת 1969 והחזיק בבעלותו מספר רשתות כלבו של דייטון, הדסון, מרשל פילדס ומרווין. חברת האם קיבלה את השם תאגיד טארגט בשנת 2000 ונפרדה מרשתות הכלבו האחרונות שלה בשנת 2004.

טארגט ביססה את מעמדה כחטיבת שעות היום של תאגיד דייטון-הדסון בשנות השבעים; היא החלה להרחיב את הרשת בפריסה ארצית בשנות השמונים והציגה פורמטים חדשים של חנויות תחת המותג טארגט בשנות התשעים. החברה הצליחה בשל מיצוב זול בענף. החברה דורגה ב-2025 במקום 37 ברשימת ''Fortune'' 500 של התאגידים הגדולים בארצות הברית לפי הכנסות כוללות. טארגט מוכרת לעיתים קרובות בזכות הדגש על "צורכיהם של הקונים הצעירים ומודעי הדימוי", ואילו יריבתה וולמארט נשענת יותר על האסטרטגיה של "מחירים נמוכים תמיד".

## מיתוג
### לוגו

קובץ:Target logo (1968).png|לוגו טארגט, 1962–1967
קובץ:Target Corporation logo (vector).svg|לוגו טארגט, 1968–הווה
קובץ:Target old logo.svg|לוגו טארגט, שימש כלוגו ראשי בין השנים 1975–2004 ולוגו משני בין השנים 2004–2018
קובץ:Target logo.svg|לוגו טארגט, 2004–2018
קובץ:Target (2018).svg|לוגו טארגט, 2018 – הווה
קובץ:TargetGreatlandLogo.jpg|סמל טארגט גרייטלנד, 1990–2006
קובץ:SuperTargetLogo95.png|לוגו SuperTarget, 2006–1995
קובץ:SuperTarget2006PNG.PNG|לוגו SuperTarget שני, GMT
קובץ:CityTargetLogo.png|לוגו CityTarget, 2015–2012
קובץ:TargetExpressLogo.png|לוגו TargetExpress, 2015–2014
קובץ:Super Target logo.png|לוגו של Super Target, 2018–2004


## קישורים חיצוניים

* 

* 

## הערות שוליים

קטגוריה:רשתות שיווק אמריקאיות
קטגוריה:חברות הנסחרות בבורסה לניירות ערך בניו יורק
קטגוריה:רשתות מרכולים אמריקאיות
אליפות העולם באופני כביש – עלית גברים

מקצה ה**עלית גברים** באליפות העולם באופני כביש הוא המקצה הראשי באליפות ונחשב לאירוע השיא בה. המנצח זוכה ללבוש את חולצת הקשת במשך העונה הבאה.

בניגוד למרוצים אחרים, התחרות הזו היא תחרות לאומית, לכן הרוכבים מייצגים את הנבחרות שלהם ולא את הקבוצות שלהם.

## היסטוריה
האליפות הראשונה התקיימה בנורבורגרינג, גרמניה, 1927. אלפרדו בינדה מאיטליה ניצח בה. האליפות מתקיימת בסוף עונת האופניים, לרוב אחרי הוואלטה אספנייה ולפני הג'ירו די לומברדיה.

רוכב שמנצח באותה עונה בג'ירו ד'איטליה, בטור דה פראנס ובאליפות זוכה בתואר הלא הרשמי - "הכתר המשולש". עד כה רק שלושה רוכבים הצליחו לזכות בתואר, אדי מרקס (1974), סטפן רוץ' (1987) וטאדיי פוגאצ'אר (2024).

אלפרדו בינדה (1927, 1930, ו-1932), פטר סאגאן (2015–2017), אוסקר פריירה (1999, 2001, 2004), ריק ואן סטינברגן (1949, 1956–1957), ואדי מרקס (1967, 1971 ו-1974) הם שיאני הניצחונות באליפות.

אלחנדרו ולוורדה הוא הרוכב עם כמות המדליות הכי גבוהה, 7. 4 מהן מארד, 2 מהן מכסף ו-1 מהן מזהב.

## טבלה של הזוכים במדליות

## טבלה של המדינות הזוכות במדליות

## קישורים חיצוניים

קטגוריה:אליפות העולם באופני כביש
## הערות שוליים
המיטב (אלבום של שרית חדד)

**המיטב** הוא אלבום האוסף השני של הזמרת-יוצרת הישראלית שרית חדד. האלבום כפול וכולל 40 שירים.

## רקע וכתיבה
בשנת 2011 שרית חדד הוציאה את האלבום ה-20 שלה. שרית הייתה אמורה להוציא את האלבום ה-21 מתוכו הוציאה את הסינגלים "יפה יפה", "לינדה" ו-"כמה כמה". בסופו של דבר, האלבום ה-21 שלה נדחה ובמקומו יצא אלבום המיטב. הסינגלים לא נכנסו לאלבום המיטב וגם לא לאלבום ה-21.

לאלבום נכנס השיר "אינטליגנציה" שהיה אמור להיכנס לאלבום ה-20.

## רשימת רצועות
**המיטב - תקליטור 1**

**המיטב - תקליטור 2**

קטגוריה:אלבומי שרית חדד
קטגוריה:אלבומי אוסף בעברית
קטגוריה:אלבומי חברת אבי גואטה הפקות בע"מ
קטגוריה:אלבומי חברת NMC יונייטד אנטרטיינמנט
ברווין נייט

**ברווין אדון נייט** (באנגלית: **Brevin Adon Knight**; נולד ב-8 בנובמבר 1975) הוא כדורסלן עבר אמריקאי, אשר שיחק בליגת ה-NBA בין השנים 1997–2009. לאורך 12 עונותיו ב-NBA שיחק עבור 9 קבוצות שונות, ורשם ממוצעים כוללים של 7.3 נקודות, 6.1 אסיסטים, 2.4 ריבאונדים ו-1.7 חטיפות למשחק.

## קריירת מכללות
נייט נולד בעיר ליווינגסטון שבניו ג'רזי, ולמד ב"תיכון סיטון הול" אשר בווסט אורנג' הסמוכה. בין השנים 1993–1997 למד באוניברסיטת סטנפורד, ושיחק בקבוצת הכדורסל של האוניברסיטה תחת המאמן הוותיק מייק מונטגמרי. בעונתו הראשונה בסטנפורד זכה בפרס רוקי העונה של מחוז Pac-10, לאחר שקלע 11.1 נקודות ומסר 5.4 אסיסטים בממוצע למשחק, ובכל 3 העונות הבאות נבחר לחמישיית העונה המחוזית לאחר שהעמיד ממוצעים של 16.1 נקודות, 7.2 אסיסטים ו-2.5 חטיפות למשחק. בעונתו האחרונה, 1996/1997, הוביל את הקבוצה להעפלתה הראשונה מזה 55 שנים לשלב שמינית גמר טורניר אליפות המכללות (NCAA Sweet Sixteen), לאחר שגברה בסיבוב השני על אוניברסיטת וייק פורסט, בה שיחק טים דאנקן. במשחק שמינית הגמר הפסידה סטנפורד מול אוניברסיטת יוטה בתוצאה 77–82, על אף משחק מצוין של נייט אשר קלע 27 נקודות וחילק 9 אסיסטים. בסיום אותה עונה נבחר לחמישייה השנייה של העונה בליגת המכללות (Second-team All-American).

## קריירה מקצועית
בדראפט ה-NBA 1997 נבחר נייט בבחירה ה-16, על ידי קליבלנד קאבלירס. במשחקו ה-12 ב-NBA מסר 20 אסיסטים בניצחון קבוצתו מול וושינגטון ויזארדס. לאורך עונתו הראשונה בקליבלנד רשם ממוצעים למשחק של 9.0 נקודות, 8.2 אסיסטים (שמיני בליגה) ו-2.5 חטיפות (שני בליגה), ובסיומה נבחר לחמישיית הרוקיז של העונה. בשתי העונות הבאות המשיך לשמש כרכז הפותח של הקאבלירס, והעמיד ממוצעים של 9.4 נקודות ו-7.3 אסיסטים למשחק.

בינואר 2001, לאחר כשנתיים וחצי בקליבלנד, הועבר בטרייד לאטלנטה הוקס בתמורה לג'ים ג'קסון ואנתוני ג'ונסון. עד לסיום עונת  קלע 6.9 נקודות למשחק עבור ההוקס. לקראת עונת  הועבר יחד עם לורנזן רייט וזכויות הדראפט על פאו גאסול לממפיס גריזליס, בתמורה לשריף עבדור-רחים וג'מאל טינסלי. בשתי עונותיו בממפיס קלע 5.4 נקודות למשחק כמחליפו מהספסל של ג'ייסון ויליאמס. בספטמבר 2003 נשלח יחד עם רוברט ארצ'יבלד לפיניקס סאנס, בתמורה לבו אאוטלו וג'ייק צאקאלידיס. לאחר 3 משחקים בלבד הועבר בטרייד נוסף לוושינגטון ויזארדס, ובמרץ 2004 שוחרר מהוויזארדס וחתם על חוזה במילווקי באקס עד לסיום עונת .

באוגוסט 2004 חתם על חוזה בשארלוט בובקאטס, לקראת עונת הבכורה של המועדון. בעונת  סיים במקום השני בליגה בממוצע אסיסטים (9.0, אחרי סטיב נאש) וחמישי בממוצע חטיפות (2.0), ובעונה העוקבת קלע שיא קריירה של 12.6 נקודות למשחק, וסיים במקום השלישי בליגה בממוצע אסיסטים (8.8) ובמקום השני בממוצע חטיפות (2.3, אחרי ג'רלד וולאס). על אף פריחתו של נייט בשארלוט, ב-3 עונותיו בקבוצה רשמו הבובקאטס מאזן כולל של 77 ניצחונות ו-169 הפסדים (31.3%).

בשנים 2007–2009 שיחק עבור לוס אנג'לס קליפרס ויוטה ג'אז, בטרם פרש ממשחק.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת סטנפורד
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני אטלנטה הוקס
קטגוריה:כדורסלני ממפיס גריזליס
קטגוריה:כדורסלני פיניקס סאנס
קטגוריה:כדורסלני וושינגטון ויזארדס
קטגוריה:כדורסלני מילווקי באקס
קטגוריה:כדורסלני שארלוט בובקאטס
קטגוריה:כדורסלני לוס אנג'לס קליפרס
קטגוריה:כדורסלני יוטה ג'אז
קטגוריה:אמריקאים שנולדו ב-1975
מפרצון היידן

ממוזער|ימין|האי אלכסנדר
**מפרצון היידן** (באנגלית: **Haydn Inlet**) הוא מפרצון מלא קרח בחוף המערבי של האי אלכסנדר, שבאנטארקטיקה.

המפרצון ממוקם בין הדום הקרח מוצרט והדום הקרח הנדל.

מפרצון שוברט מצוי מדרום למפרצון היידן, והרי לאסוס בסמוך מצפון למפרצון.

אורכו של המפרצון (כניסתו אל תוך האי) 50 קילומטרים; רוחבו של המפרצון (רוחב פתחו) 22 קילומטרים.

## היסטוריה
### גילוי ומיפוי המפרצון

המפרצון נצפה לראשונה מהאוויר ומופה באופן גס בין השנים 1939–1941 על ידי השירות האנטארקטי של ארצות הברית. המפרצון מופה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960.

### מקור השם

שמו של המפרצון ניתן לו על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין האוסטרי יוזף היידן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA379&lpg=PA379&dq=%22Haydn+Inlet%22&source=bl&ots=qbWCsrOizd&sig=ACfU3U3n8YWfOusoY7F9_w4MvmRipPEfNA&hl=en&sa=X&ved=2ahUKEwjthu7Mk6fnAhUa4OAKHXo2C8wQ6AEwDXoECAoQAQ#v=onepage&q=%22Haydn%20Inlet%22&f=false Sailing Directions (planning Guide) and (enroute) for Antarctica]**, P 379

## קישורים חיצוניים
* מפרצון היידן באתר הסקר הגאולוגי של ארצות הברית
* מפרצון היידן באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:יוזף היידן
היידן
תנ"ך מורגן

**תנ"ך מורגן** (באנגלית: **Morgan Bible**), המכונה גם התנ"ך הצלבני (**the Crusader Bible**) או תנ"ך מצ'יופסקי (**Maciejowski Bible**), הוא ספר תנ"ך מאויר בכתב יד מימי הביניים ממנו שרדו 46 עמודים. הספר מורכב מציורים מיניאטוריים של אירועים מהתנ"ך, שנקבעו בנוף ובמנהגים של צרפת מהמאה השלוש עשרה, המתוארים מנקודת מבט נוצרית. האיורים מוקפים בטקסט בחמש שפות: לטינית, פרסית, ערבית, יהודית-פרסית ועברית.

ארבעים ושלושה דפים עמודים נמצאים בספריית מורגן בניו יורק (סימון Ms M. 638), שני עמודים בספרייה הלאומית של צרפת (סימון MS nouv. Acq. Lat. 2294). ועמוד בודד נמצא במוזיאון פול גטי, לוס אנג'לס (סימון MS 16). על פי החשד, שני עמודים חסרים מהיצירה המקורית.

## תיאור
ציורי הספר מתרכזים בסיפורי מלכים, ובמיוחד דוד. במקור הספר כלל רק תמונות המאורגנות בקצב ויזואלי עקבי מדף לדף, אך הספר התגלגל לידיים שונות שהוסיפו לתמונות תיאורים בחמש שפות: לטינית, פרסית, ערבית, יהודית-פרסית ועברית. חלק מהתיאורים אינם תואמים לציורים.

## מחבר
המחשבה המקובלת היא שהספר נוצר בפריז באמצע שנות ה-1240 עבור לואי התשיעי, מלך צרפת. הצעה של אליסון סטונס, בה תמכו מומחים נוספים כמו פרנסואה אבריל, לפיה הספר אויר בצפון צרפת, בסביבות 1250 לא זכתה לתמיכה רחבה.

## איורים מהספר

קובץ:Maciejowski_Bible_Leaf_37_3.jpg|אבנר בן נר (בירוק) לוקח את מיכל מפלטיאל בן ליש
Ishbosheth is slain.gif|רצח איש בושת
Morgan-bible-fl-46.jpg|יואב בן צרויה צר על העיר אבל בית מעכה ובא בדברים עם האישה החכמה מהעיר כדי שתסגיר את שבע בן בכרי
Fiddlerandtaborer.png|בני בנימין חוטפים את בנות ישראל המחוללות בכרמים בשילה, בהתאם להסכמה שהושגה עם יתר השבטים
MaciejowskiBibleManoahAndWife.jpg|מנוח ואשתו העקרה מעלים קורבן
David_flees_Jerusalem.png|דוד בורח מירושלים וציבא נער מפיבושת בא לקראתו


## קישורים חיצוניים

* "Maciejowski Bible". ''www.keesn.nl''
* A Masterpiece of Sensuous Communication: The Morgan Bible of Louis IX
* Medieval Tymes: The Maciejowski Bible
* Morgan Library & Museum Online Exhibition

## הערות שוליים

קטגוריה:כתבי יד עתיקים של התנ"ך
קטגוריה:כתבי יד מאוירים
קטגוריה:ספרי המאה ה-13
קטגוריה:ספרות בשפה הלטינית
שיר לפידים

**שיר לפידים** (באנגלית: **Torch song**) הוא שיר אהבה סנטימנטלי, בדרך כלל כזה שבו הזמר מקונן על אהבה נכזבת או אבודה, בין אם צד אחד מתעלם מהקיום של הצד השני, הצד האחר המשיך הלאה בחייו, או כאשר רומן רומנטי השפיע על היחסים ביניהם. מקור המונח באנגלית הוא הניב "To carry a torch". טומי לימן השתמש במונח זה בשבחו של השיר "My Melancholy Baby" .

המונח מצוטט גם במפורש בשיר "Jim" , שמוכר בגרסאותיו השונות ששרו הזמרות בילי הולידיי, שרה ווהן ואלה פיצג'רלד:

:"Someday, I know that Jim will up and leave me
:But even if he does you can believe me
:I'll go on carryin' the torch for Jim.
:I'll go on lovin' my Jim."

שירת לפידים היא יותר נישה מאשר ז'אנר ויכולה לסטות מסגנון השירה המסורתי שמושפע מג'אז. המסורת האמריקאית של שירת הלפידים נשענת בדרך כלל על המבנה המלודי של הבלוז. דוגמה לאלבום שכולל שירי לפידים הוא האלבום של בילי הולידיי מ-1955, "Music for Torching" .

## ראו גם
* בלדת רוק

## קישורים חיצוניים
* שירי לפידים באתר AllMusic

## הערות שוליים

*
קטגוריה:שירים לפי נושא
Physical (שיר של דואה ליפה)

"**Physical**" (בעברית: "**פִיזִיקָלִי**") הוא סינגל שהוקלט על ידי הזמרת-יוצרת הבריטית דואה ליפה, מתוך אלבומה השני *[[Future Nostalgia]]*. השיר יצא לאור ב-31 בינואר 2020, כסינגל השני מתוך האלבום על ידי חברת תקליטים וורנר רקורדס.

## רקע וכתיבה
ב-20 בינואר 2020, רמזה ליפה בעמוד הטויטר שלה "תזכרו את הסימנים ..." לאחר יממה צייצה גם "עוד יום קרוב יותר". יומיים לאחר מכן פרסמה תמונות של עצמה רוקדת בליווי מילות השיר המשוערות. ב-24 בינואר, חשפה ליפה את עטיפת האלבום ותאריך היציאה. בסמוך לצאתו כסינגל, עלה השיר לרשת הזרמת המדיה ספוטיפיי.

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי שרה הדסון
קטגוריה:שירים שהופקו על ידי ג'ייסון אביגן
קטגוריה:שירי דאנס-פופ
קטגוריה:שירי סינת'-פופ
קטגוריה:שירי פוסט-דיסקו
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:זוכי פרס הווידאו קליפים של MTV: קליפים
קטגוריה:שירי יהלום בברזיל
קטגוריה:סינגלים בהוצאת וורנר רקורדס
פעם בחיים (אלבום)

**פעם בחיים** (מוכר גם כ"**פעם בחיים – הופעה חיה ב[[אצטדיון בלומפילד]]**") הוא אלבום הופעה של שרית חדד שיצא במשותף עם ניקוס ורטיס ואייל גולן.

## רקע וכתיבה
ביוני 2014, לראשונה על הבמה, הופיעו יחד הזמר אייל גולן והזמרת שרית חדד באצטדיון בלומפילד בתל אביב. למופע הצטרף בהמשך גם הזמר היווני ניקוס ורטיס.

בעקבות הצלחת מופע זה, יצא בספטמבר 2014 דיסק, DVD, וגם מהדורה מיוחדת למופע דיסק+DVD.

במופע ביצעו חדד וגולן את שיריהם בעיבוד מחודש, תחת ניצוחו של עדי לאון, ובהפקתו של יעקב למאי. בין השירים שבוצעו - "תלך כפרה עליי", מתוך האלבום "אשליות מתוקות", ו-"גבר מאוהב", מתוך האלבום "ימים יגידו". שירים אלו לא הוכנסו לאלבום או ל-DVD.

למרות הצלחת המופע, ורטיס תבע את ליאם הפקות וחדד מכיוון שטען שהפרו זכויותיו בכך שהפיצו ללא רשותו דיסקים ו-DVD. ורטיס הפסיד במשפט.

השילוב של גולן וחדד על הבמה, נמשך גם לאחר המופע, ובכך הביא למס' הופעות משותפות נוספות, בין היתר במצדה ובפריז.

## רשימת רצועות

## קישורים חיצוניים

## הערות שוליים

קטגוריה:אלבומי שרית חדד
קטגוריה:אלבומי אייל גולן
קטגוריה:אלבומים משותפים
קטגוריה:אלבומי הופעה בעברית
קטגוריה:אלבומי חברת אבי גואטה הפקות בע"מ
קטגוריה:אלבומי חברת ליאם הפקות
קטגוריה:אלבומי חברת NMC יונייטד אנטרטיינמנט
אאומליבורה

**אאומליבורה** (שם מדעי: *Eomellivora*) הוא סוג נכחד של יונק טורף ממשפחת הסמוריים שחי במיוקן שלפני 11 עד 5 מיליון שנה מזמננו באמריקה הצפונית, אירואסיה ואולי גם באפריקה, שם נמצאו שרידים לא מזוהים בבירור. הסוג הוגדר לראשונה ב-1924 ובמקור כלל מין אחד - *Eomellivora wimani*, אשר בהמשך הפך לתת-מין של המין *Eomellivora piveteaui*. בהמשך נוספו עוד 4 מינים לסוג זה, כשהמין *Eomellivora fricki* הועבר מהסוג *Hadrictis* על בסיס גולגולת דומה מאוסטריה.
## מאפיינים
האאומליבורה היה טורף גדול יחסית, באורך 1.1 מטר ובמשקל של 35 קילוגרם והוא היה קרובה של גירית הדבש, ממנה קיבל את שמו (מילולית: "mellivora" - שמה של גירית הדבש, עם התחילית "אאו" - שחר, כלומר: "גירית דבש השחר"), ואולי דמה מעט לגרגרן. לטורף זה היו לסתות חזקות מאוד בעלות רכס של שיניים תחתונות חזקות כמו שיני צבוע. בקדמת הלסת בלטו ניבים גדולים שאולי עזרו בהרג מהיר.

יונק זה היה טורף קשוח של טרף קטן עד בינוני ואולי הוא היה אוכל נבלות. תפוצתו הרחבה מעידה על שגשוגו במשך המיוקן.

## קישורים חיצוניים

קטגוריה:בעלי חיים שתוארו ב-1924
קטגוריה:טקסונים שתוארו בידי אוטו זדנסקי
קטגוריה:יונקים שחיו במיוקן באמריקה הצפונית
קטגוריה:טורפים שחיו במיוקן
קטגוריה:סמוריים פרהיסטוריים
קטגוריה:מאובני טקסונים שתוארו ב-1924
טיטאנוהירקס

**טיטאנוהירקס** (שם מדעי: *Titanohyrax*; משמעות השם: "שפן טיטאני") הוא סוג של יונק קדום בן לסדרת השפנאים, שחי מתחילת האאוקן עד תחילת האוליגוקן בצפון אפריקה. המאובנים שלו התגלו במצרים, אלג'יריה ותוניסיה והוגדרו ב-1922. ישנם חמישה מינים בסוג, אך הם השתמרו בצורה גרועה וישנן מחלוקות מדעיות בנושא.
## מאפיינים
הטיטאנוהירקס היה הגדול שבכל מיני השפנים והיה גדול בהרבה מקרוביו המודרניים. לסתותיו היו בעלות שיניים טוחנות וקדם טוחנות מוגבהות ורחבות, דומות לשיני פרסתנים מתקדמים ושונות משיניהם המחודדות של השפנים המודרניים. הוא ניזון מאכילת עלים, מאחר שהעשבים עוד לא התפתחו באותה עת.

המין ממצרים *Titanohyrax ultimus* היה הגדול שבבני הסוג ובכלל בסדרת השפנאים והוא הגיע למשקל של 600 עד 1,300 קילוגרם, גדול כמו קרנף קטן. עם זאת מינים אחרים היו קטנים יותר והמין *Titanohyrax tantulus* לא עלה במשקלו על 23 קילוגרם. הוא היה בעל דו-צורתיות זוויגית והזכרים היו גדולים יותר מהנקבות.

שפן ענקי זה חי לאורך גדות נהר וביצות לצד מינים גדולים נוספים מקבוצת האפרותריה, כמו הבריתריום, הפלאומסטודון והארסינואיתריום.

## קישורים חיצוניים

קטגוריה:פליוהירקיים
קטגוריה:מגה-פאונה של הפלאוגן באפריקה
קטגוריה:יונקים שחיו באאוקן באפריקה
קטגוריה:יונקים שחיו באוליגוקן באפריקה
קטגוריה:מאובני טקסונים שתוארו ב-1922